**Zápisnica z 12. zasadnutia výboru Slovenskej sociologickej spoločnosti pri SAV, ktoré sa uskutočnilo v online podobe dňa 8.4.2020 14. 00 hodine.**

**Prítomní:**

Prítomní: M. Čambáliková, Z. Kusá (úvod), R. Džambazovič, G. Brutovská, R. Hofreiter, M. Fero Z. Révészová,

Ospravedlnení: M. Zeman, R. Klobucký (technické problémy s internetovým pripojením), Z. Kusá (vybitie batérie na notebuku počas rokovania výboru), E. Laiferová, P. Czirák

**program:**

1. Otvorenie

2. Príprava VZ a výročnej konferencie SSS pri SAV

3. Rozličné

1. Zasadnutie otvorila M. Čambáliková. Prípravou zápisu bol poverený R. Hofreiter. Monika Čambáliková z pozície predsedníčky SSS uviedla kontext, v ktorom sa bude odohrávať rokovanie. Stanovy SSS vyžadujú zvolanie VZ SSS a voľbu nového výboru pod dvojročnom období. Okolnosti dané opatreniami proti pandémii COVID 19 však v dohľadnej dobe z vysokou pravdepodobnosťou neumožňujú osobné stretnutie členov SSS na plánovanom VZ. Treťou okolnosťou sú existujúce stanovy, ktoré podobnú okolnosť nepredpokladali.
2. Členovia v následnej diskusii predniesli možné riešenia vzniknutej situácie. Zuzana Kusá navrhla formu online VZ. Informovala, že SAV by pomohla technicky zabezpečiť priebeh zhromaždenia a hlasovanie. Bola predstavená aj možnosť, aby sa výročná konferencia a valné zhromaždenie preložili na obdobie jesene roku 2020. K tejto možnosti by členovia SSS mohli vyjadriť v ankete. Roman Hofreiter k tomuto návrhu doplnil podnet, že ak by ani v novom termíne nebolo možné VZ realizovať osobne, uskutočnili by sa online voľby nového výboru v jeseni. Po zvážení viacerých možností a po pripomenutí, že v bode týkajúcom sa funkčného obdobia výboru SSS sú stanovy jednoznačné a nemožno ich ignorovať, ako aj  po mailovom uistení pred hlasovaním, že uskutočnenie VZ v on-line forme – vrátane tajného hlasovania - nebude predstavovať problém a že už je dohodnutá aj technická podpora od Výpočtového strediska SAV) sa on line prítomní 5 členovia výboru zhodli na nasledujúcich uzneseniach.

Uznesenie :

1: Výročná konferencia SSS sa v dôsledku opatrení proti pandémii COVID 19 odkladá na neurčito.

2: VZ SSS sa bude konať v online podobe v pôvodnom termíne 20. mája 2020, ak sa podarí v tejto forme zabezpečiť jeho realizáciu v súlade so Stanovami a Volebným poriadkom SSS pri SAV.

3: Opakovane sa oslovia členovia SSS, aby navrhli kandidátov do výboru SSS a do revíznej komisie.

 Aktualizovaný termín na odovzdanie návrhov je 30.4.2020. Distribúciu online formulára zabezpečí Roman Džambazovič.

4: Zriaďuje sa pracovná skupina na prípravu online valného zhromaždenia. Jej členmi sú:

Zuzana Kusá (e- mailom prisľúbila predsedať tejto komisii)

Zuzana Révészová

Roman Džambazovič

Gizela Brutovská

Monika Čambáliková

5: V zmysle Stanov SSS při SAV bude na VZ predložená na schválenie správa výboru o činnosti spoločnosti, správa o hospodárení,a správa revízorov za obdobie od posledného valného zhromaždenia.

Overili

Monika Čambáliková

Roman Džambazovič